SET ปิดเช้าบวก  8 จุด คลายกังวล “เฟด” – กลุ่มถ่านหินพุ่งรับราคา “นิวไฮ” รอบปี
SET ปิดเช้าบวก  8 จุด นลท.มอง “เฟด” คงดอกเบี้ย ด้านราคา “ถ่านหิน” พุ่ง “นิวไฮ” รอบปี หนุนเซนติเมนต์เชิงบวก
11 มิ.ย. 2564

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,633.47 จุด เพิ่มขึ้น 8.20 จุด (+0.50%) มูลค่าการซื้อขายราว 57,755 ล้านบาท
10 หุ้นดันดัชนีวันนี้

นายชัยยศ จิวางกุร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวขึ้น จากคาดการณ์ว่าธนาคารกลางสหรัฐ (เฟด) น่าจะคงอัตราดอกเบี้ยนโยบาย และคงใช้ QE ในการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ในวันที่ 15-16 มิ.ย.นี้ แม้ว่าอัตราเงินเฟ้อ (CPI) สหรัฐเดือนพ.ค.สูง แต่มองว่าเป็นปัจจัยชั่วคราวเท่านั้น
ประกอบกับ ราคา Commodity อย่างถ่านหิน ราคาปรับตัวขึ้นค่อนข้างดีและทำนิวไฮในรอบปี และกลุ่มไฟแนนซ์ อาทิ SAWAD, MTC ก็ปรับตัวขึ้นมา โดยนักลงทุนหมุนกลุ่มเล่นมากขึ้น หลังธนาคารแห่งประเทศไทย (ธปท.) ออกมาตรการชะลอการชำระหนี้สำหรับลูกหนี้ SME มองว่าจากมาตรการนี้จะทำให้ NPL ไม่น่าจะปรับขึ้นมาก
ขณะที่ แนวโน้มการลงทุนในช่วงบ่าย นายชัยยศ คาดว่า ตลาดฯ จะแกว่งตัว โดยให้แนวรับที่ 1,620 จุด แนวต้านที่ 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
RCL มูลค่าการซื้อขาย 4,272.14 ล้านบาท ปิดที่ 59.25 บาท ลดลง 4.25 บาท
AOT มูลค่าการซื้อขาย  3,711.81 ล้านบาท ปิดที่ 68.25 บาท เพิ่มขึ้น 3.25 บาท
BANPU มูลค่าการซื้อขาย  2,885.15. ล้านบาท ปิดที่ 15.50 บาท เพิ่มขึ้น 1.00 บาท
TIDLOR มูลค่าการซื้อขาย 2,642.21 ล้านบาท ปิดที่ 45.25 บาท เพิ่มขึ้น 1.50 บาท
TTA มูลค่าการซื้อขาย 1,482.69 ล้านบาท ปิดที่ 18.30 บาท ลดลง 0.60 บาท